Иван Вазов
На Македония

chitanka.info

Не споменах ти името свето

в песнй си йоще, Македоньо мила;

но в всеки стих и дума тръпне то,

на всяка песен дава тайна сила.

И твоят лик невидим в тях сияй,

и таз велика ратна епопея,

що славя аз, кръвта ни що чъртай,

ти вдъхваш, ти причина си за нея.

Декември 1912 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.